text: Pigtrådskoncert på plejehjem
  23 februar 2012 kl. 15.19
  Ønskekoncert med pigtrådsmusik på ældrecenter.
  Pigtrådsmusikken har udtrådt sine barnesko for længe siden. Faktisk er den på plejehjem - i hvert fald i dag, hvor ældre i Horsens her i aften skal have sig en dosis elektrisk forstærket rockguitar. 
  Aktivitetscenteret Præsthøjgården i Horsens har nemlig arrangeret en ønskekoncert med orkestret Sunset Alley, der vil spille musik fra 60'erne.
  Nu er alle spændte på, hvad publikum så ønsker i aften.
  